**Link til video:** [https://youtu.be/pxmU41ftUkY](https://youtu.be/pxmU41ftUkY" \t "_blank)

**Mit navn er Susan Kjeldgaard**

**Født på Frederiksberg/københavn i 1960**

**Har boet i København, kun afbrudt af 1 års arbejdsophold i Norge og 4 måneder i USA, indtil 1999 hvor jeg flyttede til Gilleleje.**

**Jeg er gift med Niels og har to børn, Frederik 23 og Frida 15 år, vi har en hund, 2 katte og 2 ponyer. Vi bor på en gård sammen med tre andre familier, gården er drevet som et hestecenter og rideskole med 60 heste/ponyer, 4 drægtige får og 30 høns.**

**Jeg har i de sidste 8 år været betroet af vælgere som medlem af Gribskov Kommunes Byråd. 8 år hvor jeg erhvervede mig stor politisk erfaring. Udover selve Byrådet havde jeg poster i 9 forskellige udvalg hvor jeg som formand for et §17stk4 udvalg ”Attraktiv kommune” havde opgaven med at arbejde med anbefalinger til hvordan Gribskov kommune blev mere attraktiv for nye tilflyttere. Derudover har jeg fungeret som Formand og næstformand for Plan& Miljø udvalget som i Gribskov kommune rummer et stort og bredt område; bl.a land & by udvikling, nationalpark, skov-natur-vandmiljø, landbrug, byggesager store som små mm. Samtidig sad jeg som menig medlem af Økonomiudvalget, Vej& Teknik, Kultur& idræt, Forebyggelsesudvalget, Ny-skole udvalg , Gribvand´s (vandforsyningsselskab) bestyrelse, Fredbogaard fondens bestyrelse (drift af eventplads, bygninger og udvikling), Gribskov Erhvervcenters Bestyrelse, Bedømmelses kommiteé på arkitekt konkurrence af nyt stort byudviklingsområde i Helsinge ”Troldebakkerne”. Samtidig havde jeg mit civile arbejde i Kommunen som rådgivende familiekonsulent på skole/børne området, så jeg vil mene, at jeg på mange områder har stor erfaring i hvordan en kommune, som en politisk drevet organisation fungerer, både som beslutningstager og ansat.**

**Jeg har på ovenstående områder tilegnet mig stor erfaring i politisk sagsbehandling, forhandling og reelt politisk håndværk. Og jeg kan se tilbage på 8 år hvor jeg har sat mange fingeraftryk på både store og små beslutninger, eksempelvis kan jeg nævne et projekt som jeg fik igangsat ”Græstedmodellen” som fik og har stor bevågenhed fra forskellige land&by udviklings organisationer. I korte træk gik det ud på, at det lykkedes mig at få 9 mio kroner (som var afsat til ny vejbelægning), omdannet til ”borgerbudgettering” hvor et langstrakt arbejde mellem forskellige borgerinteresse grupper, blev til en del af et samarbejde mellem borgerforeningen som de bærende og en assisterende administrationen og politikere som endelige beslutningstagere. I stedet for ny vejbelægning, besluttede borgerne et nyt torv, en folkepark og en bevægelsesakse rundt i byen. Et projekt der for mit vedkommende handlede om praktisk udførelse af reel borger deltagelse og inddragelse. Kort sagt praktisk udøvelse af ny politisk kultur!**

**De 8 år har også givet mig så stor erfaring i hvor vigtigt samarbejdet mellem folketinget og det kommunale er! Det arbejde vil jeg rigtig gerne være en del af, da jeg gennem de 8 år som byrådsmedlem har oplevet et folketing lukke sig og afstanden til kommunernes byråd, blive større og større, at beslutningerne og magten er blevet centreret mere og mere på Christiansborg og mindre i kommunerne, derved også længere væk fra borgerne, og det vil jeg gerne ændre på, så demokratiet kommer tættere på den enkelte borger.**

**Jeg er ikke en ”mærkesags” politiker, da jeg mener at vi skal kære om helheden, sammenhængen og bæredygtigheden i alle vores interesser. Men når det er sagt så er der områder som jeg har en særlig interesse i og det er Bæredygtigheden, Lokaldemokratiet, planstrategier og miljøet, lokaldemokratiet og Dyrevelfærden. Dyrene står mit hjerte meget nær og jeg vil kæmpe for; at vi for alle dyr kræver, at de skal behandles ordentligt. Jeg ønsker at vi får indført en dyreenhed/politi der har viden og retningslinjer som de agerer efter indenfor dyreværnssager, jeg ønsker at arbejde imod den måde som dyr bliver brugt i underholdning, jeg er stærkt imod behandlingen af ”produktions dyr” og lange transporter som vi udsætter dem for og jeg ønsker at sikre vores dyr i naturen også har fri bevægelighed i den, jeg er imod faste hegn af enhver slags også dem der skal holde tyske vildsvin ude af danmark ;-) .**

**På alle områder ønsker jeg, at sætte fokus på hvor den enkelte kan gøre noget i sin hverdag for at deltage i, at vi forbedrer miljøet, familielivet, dyrevelfærden og meget mere. Da jeg tror på at de store forandringer sker hos den enkelte og i det hverdagsliv vi lever, hvis vi alle gør en lille daglig indsats. Dette står selvfølgelig ikke alene, men i samspil med de store linjer for miljøet: Økologisk landbrug, vedvarende energi og understøttelse af bæredygtige produktioner og virksomheder, vandmiljøplanler og miljø i byggeri. Sammenhængen, nærheden, fordybelsen og nytænkning er det jeg ønsker for os alle.**

**Jeg mener, at vi ikke kan nå vores grønne mål for miljøet i Danmark alene, idet naturen ikke stopper ved landegrænserne! Jeg tror på, at et stærkere og bedre samarbejde med lande omkring os skal være med til, at skabe en grønnere og mere bæredygtig fremtid for vores børn, derfor ønsker jeg også et stærkt EU hvor folketingets medlemmer såvel som et tæt samarbejde med byrådene også er i samarbejde med folkevalgte i EU.**

**Jeg tror på at vores, Alternativets debatdogmer er vejen frem mod en ny politisk kultur. Det er en måde at være politiker og menneske på, som jeg har erfaret er blevet respekteret hos mine politiske kollegaer fra de andre partier, som jeg har siddet i byråd med.**

**I KV17-valget udformede jeg sammen med mine medkandidater et program :**

**”17 GRIBSKOVMÅL, for en bærdygtig udvikling.**

**Disse var udformet ud fra FN´s 17 verdensmål og det flotte arbejde som man i København havde lavet. Vi søgte at få FN´s mål skaleret ned til kommunale mål der ville kunne gennemføres af et fremsynet og visionært byråd. På trods af, at vi lå over lands gennemsnittet med 3,9% af stemmerne, Ja ! så manglede vi 20 stemmer for, at bevare den plads vi havde gennem mig. Jeg mener stadig at FN´s 17 verdensmål er betydningsfulde og at vi skal arbejde på, at få målene gjort så konkrete og nærværende, at den helt almindelige familie og borger kan se sig selv i dem og føre dem ud i livet så de breder sig nedefra og lever i den praktiske hverdag.**

**Jeg finder min politiske inspiration og indignation i hverdagslivet, jeg tror på enkeltheden i livet og bliver derfor også inspireret og indigneret af det jeg møder her; det kan være det plastik og affald jeg møder i naturen, mødet med en fortravlet familier, en frustreret folkeskole lærer, en sygeplejerske og andre alt for pressede ansatte der med al kraft forsøger, at leve op til de mange mål og registreringer, de i løbet af en dag skal opfylde. Jeg finder den når jeg kigger i supermarkeds køleboks, når jeg lytter til venner og bekendes snak, kort sagt gennem skæbner jeg møder på min vej, gennem sociale medier, aviser, tv. Når jeg har siddet og skulle træffe store og små beslutninger i byrådet, når jeg møder ligegyldighed, når jeg møder glæde, når jeg læser en bog, et læserbrev, artikel om stort og småt, men bliver nok mest bekymret når jeg ser en regering og deres støttepartier gennemføre lovgivninger der indskrænker demokratiet og borgernes allerede få muligheder for indflydelse. Jeg bliver oprørt og trist når jeg tænker over hvor få danskere der egentlig er medlem af et parti og engagerer sig og undrer mig over hvor vor tids ungdomsoprør bliver af ?**

**Jeg er nysgerrig, engageret og interesseret, så derfor finder jeg min inspiration og indignation mange steder, men det er også derfor jeg ønsker, at stille mit kandidatur til rådighed som kandidat for alternativet.**

**Jeg vil af hjertet en ny politisk kultur, jeg ønsker at Alternativets debat dogmer bliver den måde som debatten i det offentlige rum udvikler sig i retning af. Jeg vil gerne gøre op med gammel tænkning og virkemidler. Jeg ønsker at demokratiet igen kommer tættere på borgerne og jeg har et ønske om, at bringe et bedre samfund og en mere grøn, bæredygtig og næstekærlig -verden videre til mine børn og børnebørn.**

**Derfor jeg vil arbejde for bæredygtighed, økologi, nærvær og omsorg et styrket lokaldemokrati for alle og med min erfaring fra Byrådsarbejdet, så ved jeg! at jeg både evner det politiske ”håndværk” og kan gøre en forskel. Med min viden og erfaring fra det praktiske politiske arbejde og mine forskellige erhvervs erfaringer, ja så ønsker jeg, at arbejde for, at Alternativet bliver bredt repræsenteret ved forhåbentlig, at få en plads i folketinget.**

**Jeg ønsker at Alternativet`s debat dogmer vinder, for jeg tror at det er vigtigt, at kommunikationen skal søges at være ærlig, konstruktiv og respektfuld hvilket jeg oplever helt afgørende for den fremtid vi skal skabe for fremtidens mennesker. Og det kræver mod at gå mod strømmen af korte agressive ”punch lines”, at gå imod ”angrebet på de andre”. Det kræver mod til at se og mærke problemerne og finde de nye løsninger, som helt konkret kan være med til, at sikre en grønnere, mere respektfuld og bæredygtig fremtid på alle områder. Det mod har jeg , jeg besidder evnen til at samarbejde med mine modstandere, jeg har evnen til at kunne være i ”det lange træk” i at være i de nødvendige processer og jeg har respekten og forståelsen for at forskellige ”politiske stå steder” skal kunne samarbejde, derfor ved jeg også at indimellem må man indgå i kompromiser for at nærme sig den bedst mulige løsning for sagen.**

**Ud over mit politiske engagement, så er jeg selvstændig rådgivende og behandlende psykoterapeut, konfliktmægler og familiekonsulent.**

**Jeg har følgende uddannelser : Psykoterapeut, Idrætslærer, Konfliktmægler, Gruppeproces leder, Astrolog og en Handels&kontor uddannelse.**

**Jeg har arbejdet med/som:**

**Selvstændig virksomheds ejer inden for: ledelse, Team-building, personlig udvikling, Terapi, familierådgivning og konfliktmægling i skilsmisse familier.**

**Og i ansættelser som : Chef Sekretær, Hotel Receptionist, House-keeping, tjener, sælger, Fly- Stewardesse, idrætslærer, skiguide, Misbrugsbehandler, Familiekonsulent.**

**I min fritid er jeg engageret i frivillighed:**

**Nyvalgt medlem til bestyrelsen for Nonprofit organisationen ”mad til alle” Forenings fælleskabet, der har til formål at bekæmpe madspild og fattigdom, og som leverer ”overskuds mad” til familier i økonomisk nød.**

**Næstformand i den lokale Gymnastik og idrætsforening hvor vi udover almindelig foreningsaktivitet også driver og drifter den lokale hal og forsamlingshus.**

**Jeg har været Formand for den lokale privatskole i 10 år.**

**Aktiv forældre i datterens Military rideklub, hvor jeg nyder at tage fotos ved alle klubbens aktiviteter, jeg hjælper til ved stævner og har et meget aktivt og udadvendt liv.**

**Jeg nyder at gå lange tur i den smukke helt særlige natur på tørlagte Søborg sø og nyder landskabet inden det forandre sig og bliver til en sø, jeg nyder at gå i stalden og muge hestenes bokse, her får jeg tænkt mange tanker og finder ro i en slags ”arbejds meditation”. Familien, dyrene og venner betyder meget i mit liv og derfor er det højt prioriteret.**

**Tak for din tid og din stemme <3**

**Susan Kjeldgaard**

**Medl. Alternativet Gribskov**

[https://www.facebook.com/politiker.susankjeldgaard/](https://www.facebook.com/politiker.susankjeldgaard/" \t "_blank)